钦定古今图书集成/理学汇编/学行典/第299卷 > 列子 > 《黄帝篇》
## 钦定古今图书集成/理学汇编/学行典/第299卷 > 列子 > 《黄帝篇》

惠盎见宋康王，康王蹀足《謦欬》，疾言曰：“寡人之所说
者，勇有力也，不说为仁义者也。客将何以教寡人？”惠
盎对曰：“臣有道于此，使人虽有勇，刺之不入；虽有力，
击之弗中。大王独无意邪？”宋王曰：“善。此寡人之所欲
闻也。”惠盎曰：“夫刺之不入，击之不中，此犹辱也。臣有
道于此，使人虽有勇，弗敢刺；虽有力，弗敢击。夫弗敢非无其志也，臣有道于此，使人本无其志也。夫无其
志者，未有爱利之心也。臣有道于此，使天下丈夫女
子莫不驩然皆欲爱利之，此其贤于勇有力也，四累
之上也。大王独无意邪？”宋王曰：“此寡人之所欲得也。”
惠盎对曰：“孔、墨是也。孔丘、墨翟，无地而为君，无官而
而长，天下丈夫女子莫不延颈举踵”，而愿安利之。“今
大王，万乘之主也，诚有其志，则四境之内皆得其利
矣，其贤于孔、墨也远矣。”宋王无以应。惠盎趋而出。宋
王谓左右曰：“辩矣，客之以说服寡人也。”